

****

**Hajdú-Bihar Vármegye Önkormányzata**

**HAJDÚ-BIHARI TERMÉKDÍJ**

***Hagyományos előállítású mezőgazdasági és***

***kézműves termékkategória***

**2025. ÉVI PÁLYÁZATI FELHÍVÁS**

**Pályázatok beérkezésének határideje:
2025. október 15.**

1. **A pályázat célja**

Hajdú-Bihar Vármegye Önkormányzata a Hajdú-Bihari Termékdíj elnyerésére pályázati rendszert (továbbiakban: pályázat) működtet, amelyre a jelentkezés évente egy alkalommal lehetséges. A pályázat 2022. évtől a TOP\_PLUSZ-3.1.1-21-HB1-2022-00001 azonosító számú „Hajdú-Bihar megyei foglalkoztatási-gazdaságfejlesztési együttműködés” című európai uniós projekt forrásából valósul meg.

A pályázat kiírásával Hajdú-Bihar Vármegye Önkormányzata azt a célt kívánja elérni, hogy megvalósuljon a hagyományos, kézműves és tájjellegű termékeink és mezőgazdasági élelmiszereink magas minőségi színvonalának elismerése, a vármegyében előállított termékek népszerűsítése, ismertségének növelése, az ilyen termékeket gyártók piaci lehetőségeinek bővítése, a piacra jutásának segítése, valamint a fogyasztók hozzásegítése a minőségtudatos, környezetbarát termékek kiválasztásában.

A helyi termékek értékesítése során a termelési rendszerek környezetileg fenntarthatóbbak, csökken az élelmiszerek szállítási útja, egyúttal lehetőség nyílik a szerves hulladékon, maradékanyagokon és megújuló energián alapuló körfolyamatok létrehozására, továbbá hozzájárulnak a biológiai sokféleség fenntartásához és a kipusztulóban lévő gyümölcs- és zöldségfélék, valamint állatfajok fennmaradásához.

A helyi termékek előállítása régi hagyományokra visszatekintő kézműves mesterségek, technikák továbbviteléhez is hozzájárul. A helyi lakosság által értékelt tulajdonságai révén kínálatuk erősíti a társadalmi kohéziót és a közösségi szellemet, továbbá környezetbarát magatartásra, aktív állampolgári részvételre ösztönzi a helyi közösséget. A helyi termékek értékesítése révén a fogyasztók és a termelők szorosabb kapcsolatban állnak egymással, a személyes ismeretség révén bizalmi kapcsolat jön létre.

1. **A pályázat benyújtására jogosultak és az általuk benyújtott termékkel szemben támasztott követelmények**

A pályázatra olyan természetes személy, őstermelő, kistermelő, családi gazdálkodó, egyéni vállalkozó, mikro- vagy kisvállalkozás, középvállalkozás pályázhat, amelynek hagyományos előállítású **mezőgazdasági / kézműves termékkategóriába sorolt terméke**:

* Hajdú-Bihar vármegyében előállított, honos vagy megtermelt, jellemzően a vármegyei lakosok munkájának eredményeként készült.
* Hagyományos előállítási módon (pl: kézi erővel), nem üzemi technológiával, eljárással készült.
* A fogyasztók által egyértelműen meghatározható valamely tulajdonságában egyediséget hordoz:
* kiemelkedő minőség,
* megjelenési, vizuális egyediség, stb.
* Főként a vármegyei, lakossági igényeket elégíti ki, melynek ismertsége (legalább az előállítási körzetben) jellemző.
* Kereskedelmi forgalomra képes.
* A termék elnevezése és/vagy a hozzá kapcsolódó marketing kommunikáció fő elemei utalnak a termék származási helyére (a vármegyére, vagy abban lévő helységnévre).

*A hagyományos előállítású mezőgazdasági termékkategória esetében további előnyt jelentő, a termék típusától függő relevancia szerint figyelembe veendő értékelési szempontok:*

* Az alapanyagok összetétele (növényi és állati eredetű termékek esetében a felhasznált fajtákat is szükséges megadni).
* A termék legfontosabb fizikai jellemzői (pl.: alak, méret, külső megjelenés, szerkezet, összetétel).
* Kémiai jellemzők (pl.: pH-érték, szárazanyagtartalom, ásványi anyagok, adalékanyagok jelenléte/hiánya, stb.).
* Mikrobiológiai jellemzők (pl.: erjesztőanyagok használata, baktériumok jelenléte, stb.).
* Érzékszervi jellemzők (pl.: íz, szín, illat, stb.).
* Szakmai, minőségi tanúsítványok megléte, amennyiben rendelkezésre állnak.
* Előállításának valamely eleme egyediséget hordoz (pl.: sajátos, az ország egyéb területein nem jellemző technikával, eljárással készült).
* A termék előállítása során újrahasznosított, újrahasznosítható vagy lebomló csomagolóanyagot használnak.
* A termék előállítása során nem alkalmaznak mesterséges adalékanyagokat, ízfokozókat, színezékeket.
* Előállításuk során kiemelt figyelmet szentelnek a fenntarthatósági és környezettudatossági szempontok érvényesülésének.
* Állati eredetű termék esetén biztosított az állatjólét: kifutó, természetes takarmányozás, stresszmentes tartás.
* A termék korábban valamilyen egyéb díjazásban részesült.
* A termék dokumentált történelmi háttérrel rendelkezik (olyan írásos, képi, vagy akár tárgyi jellegű anyaggal, ami információt hordoz a termékhez kapcsolódó történelmi háttérről).

*A kézműves termékkategória esetében további előnyt jelentő, a termék típusától függő relevancia szerint figyelembe veendő értékelési szempontok:*

* A termék, tárgy dokumentált történelmi háttérrel rendelkezik (olyan írásos, képi, vagy akár tárgyi jellegű anyaggal, ami információt hordoz a termékhez, tárgyhoz kapcsolódó történelmi háttérről).
* A termék legfontosabb fizikai jellemzői (pl.: alak, méret, külső megjelenés, szerkezet, összetétel).
* Szakmai, minőségi tanúsítványok megléte, amennyiben rendelkezésre állnak.
* Előállításának valamely eleme egyediséget hordoz (pl.: sajátos, az ország egyéb területein nem jellemző technikával, eljárással készült).
* A termék előállítása során újrahasznosított, újrahasznosítható vagy lebomló csomagolóanyagot használnak.
* Előállításuk során kiemelt figyelmet szentelnek a fenntarthatósági és környezettudatossági szempontok érvényesülésének.
* A termék korábban valamilyen egyéb díjazásban részesült.

Egy pályázó több, de maximum 3 termékével pályázhat, azonban minden termék esetén külön pályázatot szükséges benyújtani, azokat összevonni nem lehet. (Minden egyes pályázat 1 db önálló, konkrét termékre vonatkozhat, nem azonos előállítási móddal készült termékek összességére, terméktípusra vagy termékcsaládra.)

A Hajdú-Bihari Termékdíj elnyerésérése pályázó valamennyi termék esetében alapvető követelmény, hogy meg kell felelniük a vonatkozó jogszabályi követelményeknek mind csomagolásban, termék megjelölésben, mind összetételében, valamint minőségi és élelmiszerbiztonsági tulajdonságaiban.

A pályázaton való részvétel díjmentes.

1. **A pályázat a következő termékkategóriákra terjed ki**
2. ***Hagyományos előállítású mezőgazdasági termékkategória*:**

|  |  |  |
| --- | --- | --- |
| **Termékkategória** | **Terméktípus** | **Termékek példálózó jelleggel** |
| **Hagyományos előállítású mezőgazdasági termékek** | * 1. Feldolgozás nélküli mezőgazdasági termékek
 | * + 1. Növényi eredetű
 | gyümölcs, zöldség, erdei termékek (gomba, medvehagyma), gabona, olajnövények, dió, gyógy- és fűszernövények, virág, kertészeti termékek |
| * + 1. Állati eredetű
 | tojás, tehén- és kecsketej, baromfihús, tőkehús, halhús |
| * 1. Feldolgozott mezőgazdasági termékek
 | * + 1. Növényi eredetű
 | gabona őrlemény, tésztafélék,pékáruk, sütemények,sajtolt vagy préselt olajok, szörpök,savanyúság, konzervált gyümölcs(pl. lekvár), gyümölcslé, konzerváltzöldség (pl. lecsó), aszalt zöldség,gyümölcs, fűszer |
| * + 1. Állati eredetű
 | húskészítmények (kolbász, sonka, szalámi, szalonna, tepertő),tejtermékek (sajt, vaj, túró, író), méz. |
| * + 1. Készételek, vizek, italok
 | Alkoholos italok: borok, pálinkákÁsványvíz, szikvízKészételek: langalló, mézeskalács, rétes, sütemény, fagylalt, csokoládé |

1. ***Kézműves termékkategória*:**

|  |  |  |
| --- | --- | --- |
| **Termékkategória** | **Terméktípus** | **Termékek példálózó jelleggel** |
| **Kézműves termékek** | * 1. Fából készült termékek
 | hordók, faedények, kisbútorok,fakanalak |
| * 1. Kőből készült termékek
 | kemence, kőedények |
| * 1. Vasból készült termékek
 | öntött és kovácsoltvasból,gyertyatartók, bográcsok |
| * 1. Kerámia, üvegtermékek
 | korsók, kerámiaedények,üvegfestmények |
| * 1. Textil termékek
 | szőttes, csipke, hímzés, horgolás,gobelin, viseletek, selyemfestetttermékek; |
| * 1. Fonott termékek
 | csuhé, vesszőfonat, kosarak |
| * 1. Egyéb termékek
 | koszorú, ikebana, viaszgyertya,szappan, festett tojás |

1. **Elnyerhető díj**

A hagyományos előállítású termékekre vonatkozó termékdíj elnyerésére az évente egy alkalommal meghirdetésre kerülő pályázati úton van lehetőség.

A benyújtott pályázatokat 5 fő, a vármegyei közgyűlés elnöke által felkért szakértőből álló bíráló bizottság értékeli és véleményezi a II. pontban szereplő szempontok alapján. Terméktípusonként évente egy-egy termékdíj adományozható, azonban a termékdíjra felterjesztett termékek tárgyévi véleményezése alapján a bíráló bizottság javaslatot tehet a tárgyévben kiadható díjak számának terméktípusonként legfeljebb kettővel történő megemelésére. Amennyiben bármelyik terméktípus esetében az adott évben beérkezett pályázó termékek vonatkozásában a bírálóbizottság nem tartja indokoltnak a termékdíj odaítélését, a Hajdú-Bihari Termékdíj adományozására nem kerül sor.

A Hajdú-Bihari Termékdíj elnyerésével lehetővé válik a Hajdú-Bihar Vármegye Önkormányzata által kiadott „***Hajdú-Bihari Termékdíj logó***” használata – a logót tartalmazó minősítő tábla/oklevél kihelyezése az előállítás/értékesítés helyén, a logó feltüntetése a nyertes termék csomagolásán, valamint a logó felhasználható a termékkel kapcsolatos marketingtevékenység során – ezzel ismerve el a termék, magas minőségi színvonalát, segítve annak népszerűsítését és piacra jutásának feltételeit.

1. **A pályázat benyújtásának módja és határideje**

**A pályázati felhívás és mellékletei az alábbi honlapról tölthetők le: www.hajdubiharitermek.hu**

***A pályázati adatlapot és annak mellékleteit személyesen vagy postai úton, illetve elektronikusan kérjük benyújtani az alábbi lehetséges módokon:***

1. ***Személyesen, valamint postai úton az alábbi címre:***

Hajdú-Bihar Vármegye Önkormányzata, 4024 Debrecen, Piac u. 54., 25. sz. iroda (Paktumiroda)

A pályázat személyes vagy postai benyújtása esetén a pályázatot tartalmazó zárt borítékon kérjük a következő szöveg feltüntetését: **„Hajdú-Bihari Termékdíj pályázat 2025. - Hagyományos előállítású mezőgazdasági és kézműves termék”.**

1. ***Elektronikus úton a következő elérhetőségre:***

hajdubiharitermek@hbmo.hu e-mail címre. (Kérjük, hogy elektronikus úton történő benyújtás esetén a pályázatot sajátkezűleg aláírva, pdf formátumban szíveskedjen megküldeni részünkre.)

***A pályázat részeként kötelezően benyújtandó dokumentumok:***

1. ***A pályázati adatlap és kapcsolódó nyilatkozatok (a pályázati felhívás 1. sz. melléklete)***

amely a pályázó adatain túl tartalmazza a Termékismertetőt is. Valamennyi termékhez a pályázónak egy rövid termékismertetőt is be kell benyújtania. Az ismertetőben kérjük emelje ki, hogy a termék hogyan kötődik az előállítás körzetéhez, vagyis a vármegyéhez, továbbá kérjük, hogy a II. pontban szereplő releváns szempontoknak való megfelelés is kerüljön bemutatásra. (A megfogalmazás során kérjük vegyék figyelembe, hogy díjazás esetén a pályázathoz beküldött termékismertetőt a média rendelkezésére kívánjuk bocsátani.)

1. ***A termék gyártási lapja, vagy az ellenőrző hatóság által kiállított hatósági bizonyítvány másolata. Kézműves termék esetén zsűriszámról kiállított jegyzőkönyv.***
2. ***3 db színes termékfotó JPEG, PNG formátumban.***

***A pályázat részeként benyújtható további dokumentumok:***

Bármilyen egyéb rendelkezésre álló dokumentum (pl.: szakmai minőségi tanúsítványok, a termék dokumentált történelmi háttér anyaga, stb.).

***A pályázat beérkezésének határideje:*** 2025. október 15.

1. **A pályázat formai érvényességének vizsgálata:**

A pályázatok beérkezést követően a Paktumiroda munkatársak által azok formai érvényességének ellenőrzésére kerül sor a következő szempontok szerint:

- a pályázati adatlap megfelelően került-e kitöltésre,

- a pályázat részeként kötelezően benyújtandó dokumentumok teljeskörűen megküldésre kerültek-e.

Amennyiben a pályázat formai érvényességi ellenőrzése során megállapításra kerül, hogy a pályázat nem felel meg a pályázati felhívásban foglalt feltételeknek, hiánypótlásra egyszer, a jelen felhívás VII. pontjában szereplő módon kerülhet sor. Érvénytelen az a pályázat, amely nem felel meg a pályázati felhívásban meghatározott feltételeknek. A határidőn túl érkező pályázatok elbírálására nem kerül sor, azok érdemi vizsgálat nélkül elutasításra kerülnek. A benyújtott pályázati anyag eredeti példánya az elbírálást követően a kiírótól nem igényelhető vissza.

1. **Hiánypótlás módja:**

Hiánypótlásra egy alkalommal van lehetőség. A hiánypótlás teljesítésére, a hiánypótlási felhívás kézhezvételétől számított 5 munkanap áll rendelkezésre. Amennyiben a pályázó nem pótolja a hiányosságokat, vagy azoknak nem a hiánypótlási felhívásban meghatározott módon, határidőben tesz eleget, a pályázatot érvénytelennek kell tekinteni.

1. **Termékminta biztosítása**

A formailag hiánytalan pályázók a bírálatokhoz az 5 fős zsűri létszámhoz igazodó mennyiségű termékminta biztosítására kötelesek, melyet Hajdú-Bihar Vármegye Önkormányzata munkatársaival előzetesen egyeztetett időpontban a megadott címre kell a pályázónak eljuttatnia – különösen mezőgazdasági termékek esetén.

A minta csomagolásának, jelölésének és beltartalmi tulajdonságainak meg kell egyezniük a forgalomban lévő, azonos termékek jellemzőivel. Amennyiben a bírálat megkezdésének időpontjáig az előre egyeztetett időpontra nem érkezik be minta, a bírálóbizottság nem végzi el a minősítést.

1. **A díj elnyerésének szabályai:**

A formailag hiánytalan pályázatokat, illetve a pályázatokhoz tartozó termékmintákat 5 fős, a vármegye közgyűlésének elnöke által felkért szakértőből álló bírálóbizottság értékeli és véleményezi a II. pontban szereplő szempontrendszer alapján.

Az ülés határozatképes, ha azon a tagok több, mint fele jelen van. Szavazategyenlőség esetén a levezető elnök szavazata dönt. Ülése alkalmával egyszerű szótöbbséggel dönt, amelyről jegyzőkönyv készül.

A döntés meghozatalát követő 15 napon belül a döntésről az érintett pályázókat elektronikus/postai úton értesítjük.

A pályázattal kapcsolatosan érdeklődni a 06-52/507-525 telefonszámon, valamint a hajdubiharitermek@hbmo.hu e-mail címen lehetséges.

1. **Adatkezelés és nyilvánosság**

A pályázó a pályázat benyújtásával egyidejűleg nyilatkozik arról, hogy a jelen dokumentum 2. számú mellékletét képező adatkezelési tájékoztatóban foglaltakat megismerte és elfogadja, és hozzájárulását adja továbbá ahhoz, hogy a „Hajdú-Bihari Termékdíj” átadásához kapcsolódó nyilvános rendezvény alkalmával róla kép-és/vagy hangfelvétel készüljön, és azokat Hajdú-Bihar Vármegye Önkormányzata a TOP\_PLUSZ-3.1.1-21-HB1-2022-00001 azonosítószámú „Hajdú-Bihar megyei foglalkoztatási-gazdaságfejlesztési együttműködés” projekt elszámolásával, illetve kommunikációs tevékenységével összefüggésben (sajtóközlemények, sajtóhírek, közösségi médiában történő megjelenés, projekt kiadvány, stb.) felhasználja, nyilvánosságra hozza.